**K Ú P N A Z M L U V A**

CHLIEB , PEKÁRENSKÉ VÝROBKY

(ďalej len „zmluva“)

(uzatvorená podľa s § 273 ods. 1 a § 409 a nasl. zákona č. 513/1991 Zb. Obchodného zákonníka v platnom znení

medzi

**Článok I.**

**Zmluvné strany**

1.1. Predávajúci: **BFZ TRIO s.r.o.**

Sídlo : Jovická č. 1, 048 01 Rožňava

Zastúpený: Anna Brúgosová

IČO: 36576638

IČ DPH: 2021807117

E:mail.: bfz@nextra.sk

Č.tel.: 0903 664 129

Zapísaný v registri: Okresného súdu Košice I., Oddiel: Sro, Vložka číslo: 14608/V

a

1.2. Kupujúci: **FOR REGION, n.o.**

Sídlo: Nadabula 256 , 048 01 Rožňava

IČO: 35583479

DIČ: 2022738883

Bankové spojenie : VUB pob.Rožňava

Čislo účtu IBAN : SK3502000000003227818556/0200

Štatutárny zástupca: Ing.Lucia Liptáková – riaditeľka organizácie

N.o. registrovaná na Okresnom úrade Košice, dňa 23.12.2008

Č.tel.: 058/7340012, 0902 614 657

**Článok II.**

**Východiskové podklady zmluvy**

2.1. Kupujúci, ako verejný obstarávateľ podľa § 8 zákona NR SR č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) postupoval pri verejnom obstarávaní, zákazky – dodávky tovaru

2.2. Táto zmluva sa uzatvára ako výsledok verejného obstarávania – dodávky tovaru **„**CHLIEB , PEKÁRENSKÉ VÝROBKY **“** a podľa ustanovení zákona č. 513/1991 Zb. Obchodného zákonníka v znení neskorších predpisov, v súlade ponukou predávajúceho do verejného obstarávania .

**Článok III.**

**Predmet zmluvy**

3.1. Predmetom zmluvy je dodávka tovaru predávajúcim – **„** CHLIEB , PEKÁRENSKÉ VÝROBKY **“**, uvedeného v prílohe č. 1 tejto zmluvy, ktorá je jej neoddeliteľnou súčasťou, vrátane služieb, súvisiacich s dopravou na miesto dodania prepravnými prostriedkami predávajúceho a spôsobom, v súlade s príslušnými legislatívnymi a hygienickými predpismi, vyložením tovaru do skladu na miesto určenia, na základe objednávok kupujúceho a za podmienok, uvedených v tejto zmluve a záväzok kupujúceho riadne objednaný tovar prevziať a zaplatiť za neho predávajúcemu dohodnutú kúpnu cenu, podľa platobných podmienok, dohodnutých v tejto zmluve.

3.2. V súlade s výzvou a požiadavkami objednávateľa , sa jedná o dodávku (prípadne dodávku podľa potreby kupujúceho) rôznych druhov potravín (viď. príloha č. 1 k tejto zmluvy), s predpokladanými množstvami.

3.3. Podmienky pre dodávku požadovaných tovarov – špecifikácie vybraných výrobkov:

- dodávka potravín, podľa uvedeného predpokladaného rozpisu z prílohy č.1 tejto zmluvy.

**Článok IV.**

**Podmienky dodávky a odberu predmetu zmluvy**

4.1. Predávajúci bude dodávať kupujúcemu a kupujúci bude od predávajúceho odoberať, po dobu trvania tejto zmluvy tovar (predmet zákazky), uvedený v čl. III., bod 3.1. ako predmet zmluvy. Konkrétne množstvo a druh tovaru si zmluvné strany dohodnú na základe telefonických resp. e-mailových objednávok prostredníctvom určených pracovníkov kupujúceho. Objednávanie bude denne, resp. podľa potreby a to do 08.00 hod. z potrebného sortimentu tovaru, minimálne 1 kalendárny deň pred ich potrebou.

4.2. Konkrétnu dodávku predmetu zmluvy budú zmluvné strany realizovať tak, že predávajúci dodá predmet zmluvy s originálom a dvomi kópiami dodacích listov, z ktorých jednu kópiu kupujúci predávajúcemu, po odkontrolovaní dodaného sortimentu, množstva, ceny a kvality predmetu zmluvy, potvrdí. Dodací list bude tvoriť súčasť faktúry.

4.3. Predávajúci bude prevádzať na kupujúceho vlastnícke práva k predmetu zmluvy, dodanému na základe objednávky a kupujúci sa zaväzuje uhradiť predávajúcemu kúpnu cenu, dohodnutú s predávajúcim a uvedenú a potvrdenú na dodacom liste a vystavenej faktúre, v súlade s prílohou č. 1 tejto zmluvy, t. j.platným cenníkom predmetu zmluvy, resp. inak dohodnutú medzi zmluvnými stranami (akciové zľavy).

4.4. Zmluvné strany sa dohodli, že ustanovenia tejto zmluvy predstavujú zmluvnú úpravu práv a povinnosti zmluvných strán pri všetkých objednávkach, ktoré budú na jej základe realizované.

4.5. Kupujúci je oprávnený upravovať množstvo tovaru podľa svojich požiadaviek. Predmetom fakturácie bude iba skutočne objednaný a dodaný tovar, ktorého množstvo, počas doby trvania tejto zmluvy môže byť nižšie alebo aj vyššie ako predpokladané množstvo, uvedené v prílohe č. 1 tejto zmluvy.

4.6. Predávajúci sa zaväzuje odovzdať kupujúcemu objednaný tovar v bezchybnom stave, v stanovej lehote, na miesto, určené v článku VI. tejto zmluvy, v súlade s hygienickými, technickými normami a predpismi v množstvách, požadovaných v objednávke. Predávajúci podľa tejto zmluvy je povinný uvádzať záručné lehoty pre každý dodaný tovar v dodacích listoch tak, aby bolo možné odkontrolovať dodržiavanie neprekročenia prvej tretiny doby spotreby v čase dodania. Pri dodaní objednaného predmetu zmluvy predávajúci odovzdá dodací list, so všetkými potrebnými náležitosťami, ktorý po ukončení prevzatia objednaného predmetu zmluvy podpíše zástupca predávajúceho i kupujúceho.

**Článok V.**

**Cena predmetu zmluvy**

5.1. Kupujúci za predávajúcim riadne dodaný, odovzdaný a kupujúcim prevzatý predmet tejto zmluvy, podľa podmienok dohodnutých v tejto zmluve, zaplatí predávajúcemu kúpnu cenu podľa tohto článku.

5.2. Ceny sú stanovené dohodou zmluvných strán v súlade so zákonom NR SR č. 18/1996 Z. z. o cenách v znení neskorších predpisov a vychádzajú z ponuky predávajúceho do verejného obstarávania.

5.3. Ceny tovarových položiek predmetu zmluvy sú uvedené v cenníku, ktorý tvorí neoddeliteľnú prílohu č. 1 k tejto zmluvy.

5.4. Ceny jednotlivých položiek predmetu zmluvy sú uvedené bez DPH aj s DPH, obsahujú všetky náklady predávajúceho, vrátane dodávky na miesto dodania, ceny sú vrátane príslušnej spotrebnej dane a iných platieb, vyberaných v rámci uplatňovania nesadzobných opatrení, ustanovených osobitnými predpismi.

V cene sú zahrnuté náklady, spojené s výmenou reklamovaného tovaru počas záručnej doby. Sadzba DPH bude účtovaná v súlade so všeobecne platnými predpismi v čase fakturácie. Cena za dodané množstvo tovaru podľa objednávky sa vypočíta ako súčet súčinov množstiev jednotlivých tovarových položiek a ich ceny za mernú jednotku, uvedenej v špecifikácii ktorá tvorí prílohu.

5.5. Predávajúci bude kupujúcemu fakturovať len objednané a prevzaté množstvo predmetu zmluvy.

5.6. V prípade, že kupujúci pre rozšírenie počtu klientov v zariadení bude vyžadovať iný počet tovarov, tie predávajúci dodá v rovnakých jednotkových cenách ako ich navrhol vo svojej cenovej ponuke.

**Článok VI.**

**Podmienky odovzdania a prevzatia predmetu zmluvy a zodpovednosť za chyby**

6.1. Miestom odovzdania a prevzatia predmetu zmluvy sú skladové priestory a kuchyňa FOR REGION Gemer n.o. Nadabula č. 256, 048 01 Rožňava

6.2. Čas odovzdania a prevzatia tovaru si zmluvné strany dohodnú konkrétne telefonicky resp. e-mailom.

6.3. Dopravu predmetu zmluvy do sídla kupujúceho zabezpečuje predávajúci.

6.4. Kupujúci je pri prevzatí predmetu zmluvy povinný prekontrolovať jeho úplnosť, kompletnosť, balenie, kontrolné pásky a pod. a svojim podpisom na dodacom liste túto skutočnosť potvrdiť. Dátum najneskoršej spotreby dodávaných čiastkových tovarov bude uvedený v dodacích listoch, pokiaľ sa zmluvné strany nedohodnú inak. V prípade akýchkoľvek chýb predmetu zmluvy, resp. nesúladu dodávky s údajmi na dodacom liste, je kupujúci povinný túto skutočnosť ihneď pri preberaní predmetu zmluvy u dodávateľa reklamovať a uviesť nedostatky na dodacom liste. Ich akceptovanie dodávateľ potvrdí na dodacom liste svojim podpisom. Bezchybnosť dodávky potvrdzuje odberateľ dodávateľovi podpisom dodacieho listu.

6.5. Ak pri prevzatí tovaru zistí kupujúci, že ide o nekompletnú dodávku predmetu zmluvy, nezodpovedajúceho dohodnutej kvalite, certifikátu, vzorke a pod., resp. neoznačeného a poškodeného a túto skutočnosť potvrdí na dodacom liste aj predávajúci, predávajúci je povinný do 1 dňa dodaný predmet zmluvy vymeniť, ak sa zmluvné strany nedohodnú inak.

6.6. Kupujúci je oprávnený reklamovať chyby akosti tovaru u predávajúceho najneskôr do 1 dňa po dodaní tovaru, inak jeho právo na reklamáciu týchto chýb zaniká. Chybný tovar predávajúci vymení v dodatočnej lehote, dohodnutej s kupujúcim, ak sa zmluvné strany nedohodnú inak.

6.7. Chyby dodávky musia byť do vystavenia faktúry predávajúcim odstránené. Kupujúci bude akceptovať iba faktúru za dodávku bezchybného predmetu zmluvy, t. j. v súlade s dodacím listom.

6.8 Kontaktná osoba pre odber tovaru je p. Eva Hovorková , č. tel. 058/7340012, 0918 537 247

**Clánok VII.**

**Platobné podmienky a fakturácia**

7.1. Finančné plnenie uskutoční kupujúci na základy faktúry, vystavenej predávajúcim v súlade s článkom VI. tejto zmluvy, po vykonaní predbežnej kontroly poverenými pracovníkmi organizácie, v súlade s platnou legislatívou.

7.2. Kupujúci uhradí predávajúcemu kúpnu cenu za dodaný tovar denne , uvedenú v dodacom liste potvrdenom odberateľom .

**Článok VIII.**

**Záruky a nároky z chýb predmetu zmluvy**

8.1 Náklady na dopravu, súvisiace s reklamovaným predmetom zmluvy znáša predávajúci v plnom rozsahu.

8.2 Zmluvné strany sa pri zodpovednosti za chyby tovaru a nárokov z nich vyplývajúcich budú riadiť § 422 a nasl. Obchodného zákonníka.

8.3 Kupujúci je povinný reklamovať chyby dodaného tovaru písomne (e-mailom resp. faxom) do 24 hodín od prevzatia tovaru okrem zjavných chýb, t. j. množstva, druhu a viditeľného poškodenia, ktoré je povinný reklamovať písomne ihneď pri prevzatí tovaru.

8.4 Predávajúci zabezpečí v záručnej dobe bezplatné odstránenie všetkých chýb, ktoré sú predmetom záruky, výmenou za bezchybný tovar. Predávajúci má povinnosť dodať náhradný tovar alebo chýbajúci tovar bezodkladne od okamihu uplatnenia zodpovednosti za chyby alebo podľa dohody.

**Článok IX.**

**Odstúpenie od plnenia zmluvy**

9 .1. Túto zmluvu je možné ukončiť výhradne písomnou formou .

9.2. Plnenie zmluvy je možné ukončiť bez uvedenia dôvodu druhej zmluvnej strane. Ktorákoľvek zmluvná strana môže túto zmluvu vypovedať i bez udania dôvodu. Výpoveď musí byť písomná a výpovedná lehota je 30dní.

 Výpovedná lehota začína plynúť nasledujúci deň po doručení výpovede druhej zmluvnej strane. V prípade skutočnosti, že druhá strana neobdrží písomné vyrozumenie, účinnosť odstúpenia od zmluvy nastáva dňom preukázateľného doručenia písomného odstúpenia od dohody druhej strane.

9.3. Vypovedanie tejto zmluvy neovplyvňuje splnenie záväzkov oboch zmluvných strán, vyplývajúcich z konkrétnych objednávok, uzavretých na základe tejto zmluvy.

9.4. Závažnými porušeniami zmluvy sa rozumie:

- neplnenie dohodnutého časového harmonogramu dodávok objednaného tovaru,

- nedodanie objednaného tovaru, ktorý nespĺňa parametre predpísané v súťažných podkladoch a deklarované v ponuke do verejného obstarávania,

- opakované dodávky nekvalitného tovaru v prípade, že kupujúci na nedostatky predávajúceho písomne upozornil,

**Článok X.**

**Doba plnenia zmluvy**

10.1. Táto zmluva sa uzatvára na dobu určitú, s dobou plnenia odo dňa nadobudnutia jej účinnosti 12 mesiacov.

10.2. Predmet zmluvy bude predávajúcim dodávaný postupne podľa objednávok kupujúceho počas trvania zmluvy na základe požiadaviek kupujúceho.

**Článok XI.**

**Záverečné ustanovenia**

11.1. Táto zmluva sa stáva platnou dňom jej podpísania obomi zmluvnými stranami . Zmluva bude zverejnená v profile kupujúceho

11.2. Túto zmluvu je možné zmeniť len písomnou dohodou zmluvných strán vo forme dodatku.

11.3. Táto zmluva sa vyhotovuje v štyroch rovnopisov, z ktorých každá zo zmluvných strán obdrží po dvoch rovnopisoch .

11.5. Zmluvné strany si zmluvu prečítali a po odsúhlasení jej obsahu podpísali.

**Prílohy:**

* Platná špecifikácia predmetu zmluvy **„** CHLIEB , PEKÁRENSKÉ VÝROBKY **“**, v zmysle Výzvy , ponuky a výsledku verejného obstarávania .

Predávajúci : 05.01.2018 Kupujúci : 05.01.2018

.................................................... .................................................

Anna Brúgosová Ing.Lucia Liptáková, riaditeľka